ai4bharat/Pralekha huggingface dataset:
بھارتی چناؤ کمیشن
ای سی آئی نے انتخابی انٹلی جنس پر ملٹی ڈیپارٹمنٹل کمیٹی کا اجلاس طلب کیا
نئی دہلی، 15 مارچ 2019، ہندوستان کے چیف الیکشن کمشنر جناب سنیل اروڑہ نے آج یہاں الیکشن کمشنروں جناب اشوک لواسا اور جناب سشیل چندرا کے ساتھ انتخابی انٹلی جنس پرملٹی ڈیپارٹمنٹل کمیٹی کا اجلاس منعقد کیا۔ ٹیکس بورڈز کے سربراہان، قانون نافذ کرنے والی ایجنسیوں، مرکزی پارلیمانی فورسز اور مالی اداروں کے نمائندوں نے اس اجلاس میں شرکت کی۔
میتنگ سے خطاب کرتے ہوئے چیف الیکشن کمشنر جناب اروڑہ نے کہا کہ آزاد اور منصفافنہ انتخابات کرانے کے لئے انتخابی کمیشن کا یہ آئینی مشن ہے۔ شفاف اور منصفانہ انتخابات کرانا ہماری جمہوریت کے سب سے بڑے چیلنجوں میں سے ایک ہے جو عوام کو پیسے کی طاقت سے رجھانے میں بدعنوانی کی مثال ہے۔ انہوں نے کہا کہ کمیشن نے اس لعنت پر روک لگانے کے لئے اہم اور تفصیلی رہنما خطوط جاری کئے ہین جن کے تحت امیدواروں اور سیاسی جماعتوں کے ذریعہ پیسے کے خرچ اور اخراجات کی نگرانی کی جائے گی۔ سیاسی اخراجات پر نگرانی میکنزم مضبوط ہوچکا ہے اور کچھ عرضے سے ہماری ٹیموں نے بڑی رقمیں ضبط کی ہیں۔ انہوں نے کہا کہ میٹنگ میں شریک ایجنسیاں انفرادی طور پر اور مشترکہ طور پر صاف الیکشن کرانے میں بڑی جدو جہد کرتی ہیں۔متحدہ کارروائی کے بہتر نتائج اخذ ہوئے ہیں۔
الیکشن کمشنر جناب لواسا نے روشنی ڈالتے ہوئے کہا کہ کمیشن کی ہدایات پر عمل درآمد، مختلف اخراجات کی نگرانی ٹیموں اور اینفورس سے متعلق ٹیموں کو صاف الیکشن کرانے کے لئے متحدہ کوششیں کرنے کی ضرورت ہے۔ ایجنسیوں کے درمیان انٹلی جنس کا اشتراک کے ذریعہ ان مسائل سے لڑنے یں مدد ملے گی۔
الیکشن کمشنر جناب چندرا نے انتخابی اخراجات کی نگرانی میکنزم پر روشنی ڈالتے ہوئے کہا کہ مذکورہ میکنزم کے کام کے دو پہلو ہیں۔ ایک یہ کہ امیدواروں اور انتخابی پارٹیوں کے قانونی اخراجات کا پتہ لگانا اور دسرا اور اہم یہ کہ پیسے اور اشیا کا غیر قانونی استعمال نہ ہو۔
کم اعلی افسران نے اس میٹنگ میں شرکت کی ان میں جناب پی سی مودی، چیئرپرسن اور رکن ، سی بی ڈی ٹی؛ چیئرمین سی بی آئی سی جناب پرنب کمار داس، انفورسمنٹ ڈائریکٹوریٹ کے آئی آر ایس ڈائرکٹر سنجے کمار مشرا، محترمہ متالی مدھو سمیتا، آئی آر ایس، ڈی جی، سی ای آئی بی، جناب پنکج کمار مشرا، آئی آر ایس، ڈائرکٹر، فائننشیل انٹلی جنس یونٹ۔ آئی این ڈی؛ جناب راجیش راجن، آئی پی ایس، ڈی جی، سی آئی ایس ایف؛ جناب رجنی کانت مشرا، آئی پی ایس، ڈی جی، ایس ایس بی؛ جناب ابھے، آئی پی ایس، ڈی جی، این سی بی؛ جناب ارون کمار، آئی پی ایس، ڈی جی، آر پی ایف؛ جناب سنیل مہتہ، چیئرمین انڈین بینک ایسوسی ایشن؛ جناب راکیش آستھانہ، آئی پی ایس، ڈی جی،، بی اسی اے ایس؛ سینئر لیول فنکشنری آئی بی آئی، شامل تھے۔
۔۔۔۔۔۔۔۔۔۔۔
م ن۔ش ت۔ن ا۔
U- 1572
(Visitor Counter : 47
وزیراعظم کا دفتر
وزیر اعظم نے لوگوں میں پڑھنے کا شوق پیدا کرنے کے لیے کبن ریڈس کی کوششوں کی ستائش کی
وزیر اعظم جناب نریندر مودی نے لوگوں میں پڑھنے کا شوق پیدا کرنے کے لیے کبن ریڈس  کی کوششوں کی ستائش کی ہے۔
لوک سبھارکن پارلیمنٹ جناب پی سی موہن کے ٹویٹ کا جواب دیتے ہوئے وزیر اعظم نے ایک ٹویٹ کیا؛
"پڑھنے کی خوشیاں پھیلانے کی قابل تحسین کوشش۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6079
(
وزارت دفاع
انٹر نیشنل فلیٹ ریویو میں شرکت کے لئے بھارتی بحری جہاز کولکاتہ اور شکتی کنگ ڈاو ، چین میں
 کی 70 ویں تقریبات کے ایک حصے کے طور پر انٹر نیشنل فلیٹ ریویو میں شرکت کے لئے بھارتی بحری جہاز کولکاتہ اور شکتی 21 اپریل ، 2019 کو کنگ ڈاو ، چین پہنچے جہاں داخلے پر انہیں عوامی جمہوریہ چین کی جانب سے 21 توپوں کی سلامی دی گئی ۔ استقبالیہ تقریب کی علامت کے طور پر پی ایل اے  نارتھ سی فلیٹ کی جانب سے بندر گاہ پر مو جود اہلکاروں کی جانب سے نیول بینڈ کی طرزیں پیش کی گئیں ۔
پی ایل اے  انٹر نیشنل فلیٹ ریویو میں بھارتی بحریہ کی لگا تار تیسری بار شرکت  دونوں ملکوں کے درمیان بحری تعاون کے فروغ اور دونوں ملکوں کے ددرمیان دوستانہ تعلقات کے عہد بستگی کی علامت ہے ۔ بھارتی بحریہ نے تعاون ، باہمی اعتماد کے فروغ ، آپسی تال میل کو بڑھاوا دینے اور شرکت کرنے والی بحریاؤں کے درمیان تعلقات کو فروغ دینے کی غرض سے انٹر نیشنل فلیٹ ریویو میں شرکت کے لئے اپنے بہترین سرمائے کو تعینات کیا ہے ۔
بندر گاہ میں اپنے قیام کے دوران سرگرمیوں میں پی ایل اے  کی مختلف شخصیات سے خیر سگالی ملاقات ، مشہور 4 مئی اسکوائر پر بحری بینڈ کی کار کردگی کی پیش کش اور آئی ایف آر کی مختلف دیگر تقریبات میں شرکت سمیت افتتاحی تقریب ، پلاننگ کانفرنسیں اور ٹیبل ٹاپ مشقیں شامل ہیں ۔ بھارتی بحری جہاز 23 اپریل کو بحری جہازوں کی پریڈ میں بھی حصہ لیں گے جسے چین کے صدر شی جن پنگ ملاحظہ فرما ئیں گے ۔ بھارتی بحری جہازوں کا عملہ دیگر کھیل تقریبات میں بھی حصہ لے گا ، شرکت کرنے والی بحریاؤں کے درمیان پیشہ ورانہ تبادلے منعقد ہوں گے ۔ بھارتی سفیر برائے چین جناب وکرم مسری ، بھی انٹر نیشنل فلیٹ ریویو میں شرکت کرنے والے وفود اور پل ایل اے  کے افسران اور مقتدر شخصیات کے لئے آئی این ایس کولکاتہ کے بورڈ پر ایک دعوت کا اہتمام کریں گے ۔
کنگ ڈاؤ میں داخل ہونے سے قبل یہ بھارتی بحری جہاز ایک خیر سگالی دورے پر ویتنام کی بندر گاہ پورٹ کیم رن بے پہنچے ۔ بھارت واپسی سے قبل ان جہازوں کا پورٹ بو سان ، ساؤتھ کوریا اور سنگا پور کے دورے کا بھی پرو گرام ہے ۔ ساؤتھ چینی سمندر کے لئے سالانہ سمندر پار تعیانی حکومت ہند کی ایکٹ ایسٹ پالیسی اور بھارتی بحریہ کی کوشش ’’ یونائٹ نیشنز تھرو دی اوشنس ‘‘ یعنی سمندروں کے ذریعہ قوموں کو متحد کیا جائے ، کا مظہر ہے ، جس کے ذریعہ بھارت ثقافتی ، اقتصادی اور بحری ملاقاتوں کے ذریعہ ایسٹ اور ساؤتھ ایسٹ ایشیا کے ممالک کے ساتھ دوستی کے پل تعمیر کرنے کا خواہش مند ہے ۔
۔ ۔ ۔ ۔ ۔ ۔
U . 1948
بجلی کی وزارت
جی20 ملکوں نے توانائی کی کفایت اور یقینی فراہمی کے لئے مشترکہ کوششوں سے اتفاق کیا
ترجیحی میدانوں کے بارے میں مذاکرات پر کل دوبارہ بات چیت ہوگی۔توانائی کی ترسیل سے متعلق ورکنگ گروپ کی میٹنگ ،بنگلورو میں شروع
جی -20 رکن ملکوں نے جو بنگلورو میں ،توانائی کی ترسیل سے متعلق ورکنگ گروپ کی پہلی میٹنگ میں شرکت کررہے ہیں، توانائی کی یقینی فراہمی اور توانائی کے نئے وسائل کی متنوع سپلائی چین کا مقصد حاصل کرنے کے لئے ترجیحی میدانوں میں اجتماعی کوششوں سے اتفاق کیا ہے۔
آج پہلے دن ای ٹی ڈبلیو جی کی پہلی میٹنگ کے مذاکرات کے بارے میں میڈیا کو جانکاری دیتے ہوئے بجلی کی وزارت کے سکریٹری جناب آلوک کمار نے کہا کہ توانائی کی ترسیل پر تکنیکی اجلاس منعقد کئے گئے ، جن میں ٹکنالوجی میں خلاء ، توانائی کی ترسیل کے لئے کم سود والے قرضے ، توانائی کی یقینی فراہمی اور متنوع سپلائی چین ، توانائی کی کفایت ،صنعتوں سے کم کاربن والی ترسیلات اور ذمہ دارانہ کھپت نیز مستقبل کے لئے ایندھن  کے موضوعات پر بات چیت کی گئی ۔ان موضوعات پر سبھی رکن ممالک نے کافی زیادہ دلچسپی لی ۔ انہوں نے کہا کہ اجلاس میں جو تجاویز اور سفارشات کی گئیں ، ان سے ورکنگ گروپ کی آئندہ میٹنگوں کی بنیاد پڑے گی اور حکومت ان پرکام کرے گی۔ مجموعی طورپر ورکنگ گروپ کی چار میٹنگوں کی منصوبہ سازی کی گئی۔
سب کے لئے صاف ستھری توانائی کی فراہمی اورمنصفانہ کم خرچ نیز سب کی شمولیت والی توانائی ترسیل کے نقش راہ جیسے ترجیحی میدانوں پر کل پھر مذاکرات ہوں گے۔
یہ تین روزہ تقریب بجلی اور نئی وقابل تجدید توانائی کے مرکزی وزیر آر کے سنگھ پارلیمانی امور ،کوئلے اور کانکنی کے مرکزی وزیر جناب آر کے سنگھ نے خصوصی خطبہ پیش کیا۔
میٹنگ میں جی 20 ملکوں سمیت 150سے زیادہ شرکاء اور خصوصی طور پر 9 مدعوئین عالمی بینک، ایشیائی ترقیاتی بینک ، اقوام متحدہ کے ماحولیات کے پروگرام یو این ای ٹی اور دیگر کئی بین الاقوامی تنظیمیں شرکت کررہی ہیں۔
وزارت دفاع
پی سمدر سیتو - آئی این ایس جلیشوا دوسرے مرحلے کے لیے مالدیپ لوٹ
نئی دہلی، 14 مئی 2020 / بھارتی بحریہ کا جہاز جلیشوا سمندر کے راستے غیر ملکی کناروں سے بھارتی شہریوں کو واپس لانے کے لیے آپریشن سمدر سیتو کا دوسرا مرحلہ شروع کرنے کی غرض سے مالدیپ کے شہر مالے واپس چلا گیا۔ یہ جہاز مالے بندرگاہ پر 15 مئی 2020 کو صبح سویرے پہنچ جائے گا اور اُن بھارتی شہریوں کو سوار کرنا شروع کر دے گا جنہوں نے مالدیپ میں بھارتی سفارتخانے میں اپنا رجسٹریشن کروایا ہوا ہے۔ آئی این ایس جلیشوا اپنے دوسرے دورے میں 700 بھارتی شہریوں کو واپس لائے گا اور یہ کوچی سے 15 مئی کی رات کو رخصت ہو جائے گا۔
اس سے پہلے 10 مئی 2020 کو آئی این ایس جلیشوا 698 بھارتی شہریوں کو کوچی لے کر آٓیا تھا۔ اس کے بعد وہ بھارتی شہریوں کو واپس لانے کے دوسرے مرحلے کے لیے تیاریاں کرنے میں مصروف ہو گیا تھا۔ ان تیاریوں میں پورے جہاز خاص طور پر پہلے مرحلے میں لائے گیے شہریوں کے بیٹھنے کی جگہوں کو انفیکشن سے پاک کرنا اور انہیں سینی ٹائز کرنا شامل تھا۔
یہ جہاز مالے میں لنگر انداز ہے اور 15 مئی 2020 کو بھارتی شہریوں کو واپس لانے کے دوسرے مرحلے کے لیے تیار ہے۔ اس مرحلے کے تحت 100 خواتین اور بچوں سمیت تقریباً 700 شہریوں کو واپس لایا جائے گا۔ جن بھارتی شہریوں کو واپس لایا جانا ہے ان کی جہاز میں سوار ہونے سے پہلے ان کی طبی جانچ کی جائے گی ، انہیں شناختی کارڈ دیے جائیں گے اور ان کے سامان کو سینی ٹائز کیا جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2524
(
وزارت سیاحت
سیاحت کے سیکریٹری جناب اروند سنگھ نے بھگت سنگھ کی زندگی پر ایک تصویری نمائش کا افتتاح کیا
سیاحت کی وزارت نے انڈیا@75پروگرام کے تحت مختلف پروگراموں کی منصوبہ بندی کی ہے : سیاحت کے سیکریٹری
‘انڈیا@75:ایک وراثتی چہل قدمی’کا انعقاد آزادی کا اَمرت مہوتسو تقریبات کے حصے کے طورپر منعقد کیا جارہاہے
آزادی کا امرت مہوتسو تقریبات کے حصے کے طورپر شہید بھگت سنگھ کی زندگی پر ایک تصویری نمائش انڈیا انٹرنیشنل سینٹر میں شروع کی گئی ہے۔آج اس نمائش کا افتتاح سیاحت کی وزارت کے سیکریٹری جناب اروند سنگھ نے کیا ۔سیاحت کی وزارت میں ایڈیشنل ڈائریکٹر جنرل محترمہ روپندر برار بھی اس موقع پر موجود تھیں۔یہ نمائش شہید بھگت سنگھ کی زندگی کے حقائق کی عکاسی کرتی ہے۔اس موقع پر خطاب کرتے ہوئے سیاحت کے سیکریٹری جناب اروند سنگھ نے، جدوجہد آزادی کی تحریک میں ہمارے مجاہدین آزادی کے کردار کو اجاگر کیا۔جناب اروند سنگھ نے اس بات سے بھی مطلع کیا کہ سیاحت کی وزارت نے انڈیا @75پروگرام کے تحت مختلف پروموشن کے پروگرام منعقد کرنے کی منصوبہ بندی کی ہے۔
ہندوستانی سیاحت ، دہلی نے ‘انڈیا @75:ایک وراثتی چہل قدمی’کا انعقاد مہرولی کے علاقے میں کیا ہے، جس کا مقصد آج شہیدی دِوس کی یادگار منانا ہے۔اس واک کی خاص بات شہید بندا بہادر کے جائے شہادت پر پہنچنا تھا۔ مہمان نوازی کے ادارے ، علاقائی سطح کے رہنما کے ساتھ ساتھ انڈیا ٹورزم دہلی کے افسران نے بھی اس واک میں حصہ لیا۔یہ واک قطب مینار کمپلیکس میں پایہ تکمیل تک پہنچی۔
شمال مشرقی ریاستوں کی ترقی کی وزارت
میگھالیہ کے گورنر تتھا گت رائے نےشمال-مشرقی ریاستوں کی ترقی
کے وزیرمملکت ڈاکٹر جتیندر سنگھ سےملاقات کی
گورنر موصوف نے ریاست سے متعلق سماجی اور دیگرمسائل کے بارے میں
اپنے خیالات ان کے سامنے پیش کئے
نئی دہلی،2؍اکتوبر،میگھالیہ کے گورنر جناب تتھاگت رائے نے آج شمالی مشرقی ریاستوں کی ترقی کے مرکزی وزیر مملکت ، نیز وزیراعظم کے دفتر ، عملہ، عوامی شکایات ،پنشن، ایٹمی توانائی اورخلاء کے وزیر مملکت ڈاکٹر جتیندر سنگھ سے ملاقات کی۔ میٹنگ کے دورا ن گورنر موصوف نے ریاست میگھالیہ سے متعلق سماجی اور دیگر مسائل کے بارے میں اپنے خیالات ان کے سامنے پیش کئے۔
ڈاکٹر جتیندر سنگھ نے کہا کہ ریاست میگھالیہ کی ترقی، وزیراعظم جناب نریندر مودی کی قیادت میں حکومت کی ہمیشہ ترجیح رہی ہے۔ انہوں نے مزید کہا کہ شمال مشرق کو ملک کے بقیہ علاقوں کے ساتھ کنکٹی ویٹی کے لحاظ سے کافی فائدہ حاصل ہوا ہے۔ اس کا مقصدشمال مشرق کوملک کے بقیہ علاقوں کے ساتھ قریب لانانہیں، بلکہ ملک کےبقیہ علاقوں کو ملک کے شمال مشرقی خطے کے قریب لانا ہے۔ انہوں نے مزید کہا کہ شمال مشرق سے سیکھنے کےلئے بہت کچھ ہے۔
وزیر موصوف نے کہا کہ ای-گورننس سے متعلق 22ویں قومی کانفرنس حال ہی میں شیلانگ میں منعقد کی گئی تھی، جس کا اہتمام مشترکہ طور پر میگھالیہ کی ریاستی حکومت کے محکمہ برائے انتظامی اصلاحات اور عوامی شکایات اور حکومت ہند کی وزارت برائے مواصلات اور انفارمیشن ٹیکنالوجی کے ذریعہ کیا گیا تھا۔ دو روز سے زائد جاری رہے اس اجلاس کے دوران تفصیلی تبادلۂ خیالات کے بعد ای-گورننس سے متعلق ’’ شیلانگ اعلامیہ‘‘ کو اپنایا گیا۔
ڈاکٹر جتیندر سنگھ نے کہا کہ شمال مشرقی خطوں کے ہینڈلوم اور دستکاریوں کو فروغ دینے کے لئے حکومت ہر ممکن کوشش کر رہی ہے۔ انہوں نے مزید کہا کہ ریاست میگھالیہ میں امکانات کے حامل دیگر شعبے ماہی پروری اور خنزیر پروری کو فروغ دینا ہیں۔ اس سے ریاست کے عوام کو روزی روٹی کے مواقع فراہم ہوں گے۔
۔۔۔۔۔۔۔۔۔۔۔
U-4460
(Visitor Counter : 33
کامرس اور صنعت کی وزارتہ
تجارت اور سرمایہ کاری پر تیسرےبھارت- یوروپ اعلیٰ سطحی مذاکرات کا انعقاد
تیسرے اعلیٰ سطحی مذاکرات ، 26 اگست 2023 کو، کامرس و صنعت ، امور صارفین، خوراک و سرکاری نظام تقسیم اور ٹیکسٹائلز کے مرکزی وزیر جناب پیوش گویل اور عوام و تجارتی کمشنر سے متعلق کام کرنے والی معیشت کے لئے یوروپی کمیشن کے ایگزیکیٹو نائب صدر جناب والڈس ڈومبرووسکس کی مشترکہ صدارت میں منعقد ہوئے۔
ایچ ایل ڈی، جولائی 2020 میں منعقد ہ 15 ویں بھارت- یوروپ رہنماؤں کی سربراہ کانفرنس میں لئے گئے فیصلوں کا نتیجہ ہے، جس کا مقصد دوطرفہ تجارت اور سرمایہ کاری سے متعلق تعلقات کے لئے وزارتی سطح کی رہنمائی کرنا ہے۔
ایچ ایل ڈی میں ، تبادلہ خیال کے دوران، وزراء نے بھارت اور یوروپی یونین کے درمیان جاری تین مذاکرات یعنی بھارت- یوروپی یونین آزاد تجارتی معاہدہ، سرمایہ کاری کے تحفظ سے متعلق معاہدہ اور جغرافیائی اشارتی معاہدہ کا جائزہ لیا۔ وزراء نے تسلیم کیا کہ دونوں فریقوں کے درمیان جاری تین مذاکرات میں بہتر پیش رفت ہوئی ہے۔
وزراء نے دونوں اطراف کے بازاروں تک رسائی کے معاملے پر وسیع تبادلہ خیال کیا اور بھارت- یوروپی یونین تجارتی اور ٹیکنالوجی کونسل کے تحت اب تک کی گئی پیش رفت کا جائزہ لیا۔ اس میٹنگ کے دوران آنے والے ایم سی -13 معاملوں پر بھی مختصراً تبادلہ خیال کیا گیا۔
جناب پیوش گویل نے یوروپی کمیشن کے ایگزیکیٹو نائب صدر جناب والڈس ڈومبرووسکس کے دورے کی سراہنا کی، جنھوں نے حال ہی میں 25-24 اگست کو جے پور میں منعقد ہوئی جی 20 کے تجارت اور سرمایہ کاری سے متعلق وزیروں کی میٹنگ کے لئے اپنا تعاون دیا۔
دونوں وزراء نے جاری تین مذاکرات پر اعتماد کا اظہار کرنے اور بھارت - یوروپی یونین تجارتی اور اقتصادی شراکتدار ی کو مزید گہرا کرنے کے لئے پابند عہد رہنے کے ساتھ میٹنگ کا اختتام کیا۔
سٹرک ٹرانسپورٹ اور شاہراہوں کی وزارت
بھارت مالا پریوجنا
روڈ ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک سوال کے تحریری جواب میں درج ذیل معلومات فراہم کیں۔
سڑکوں کی مختلف اقسام پر مشتمل 24,800 کلومیٹر کی بھارت مالا پریوجنا فیز-I اور تقریباً 10,000 کلومیٹر بقایا این ایچ ڈی پی پروجیکٹوں کو منظوری دے دی گئی ہے، جن کی لاگت 5.35 لاکھ کروڑ روپے ہے۔ اب تک تقریباً 23,500 کلومیٹرکو سونپا گیا ہے اور تقریباً 11,400 کلومیٹر مکمل ہوچکا ہے۔ مالی سال 2024-25 تک بقایا پروجیکٹوں کو سونپے جانے کے لیے ہدف بنایا گیا ہے۔
بھارت مالا پریوجنا فیز-I کے تحت زیر منصوبہ اقتصادی گلیاروں اور ساحلوں اور بندرگاہوں کو جوڑنے والی سڑکوں کی حالت درج ذیل ہے:-
|
|
گلیارے کی درجہ بندی
|
|
بھارت مالا پریوجنا فیز-I کے تحت لمبائی 
|
|
سونپی گئی لمبائی 
|
|
مکمل ہو چکی لمبائی 
|
|
اقتصادی گلیارے
|
|
12,002
|
|
7,029
|
|
3,019
|
|
ساحلوں اور بندرگاہوں کو جوڑنے والی سڑکیں
|
|
1,079
|
|
269
|
|
90
امور داخلہ کی وزارت
مرکزی وزیر داخلہ اور تعاون جناب امت شاہ نے 'ویر بال دیوس' پر، گرو گوبند سنگھ، صاحبزادوں اور ماتا گجری کو خراج عقیدت پیش کیا
گرو گوبند سنگھ کے صاحبزادوں نے مادر وطن اور مذہب کی حفاظت کے لیے کم عمری میں بھی بہادری سے دشمنوں کا سامنا کیا
ان کی بہادری ہماری میراث ہے، جس کو یاد کرتے ہوئے مودی سرکار 'ویر بال دیوس' منا رہی ہے
صاحبزادوں، ماتا گجری اور گرو گوبند سنگھ کی بہادری اور قربانیوں کو خراج تحسین
مرکزی وزیر داخلہ اور تعاون جناب امت شاہ نے 'ویر بال دیوس' پر، گرو گوبند سنگھ، صاحبزادوں اور ماتا گجری کو خراج عقیدت پیش کیا ہے۔
اپنے ٹویٹ میں جناب امت شاہ نے کہا کہ گرو گوبند سنگھ کے صاحبزادوں نے مادر وطن اور مذہب کی حفاظت کے لیے کم عمری میں بھی بہادری سے دشمنوں کا سامنا کیا۔ ان کی بہادری ہماری میراث ہے، جس کو یاد کرتے ہوئے مودی سرکار 'ویر بال دیوس' منا رہی ہے۔ میں صاحبزادوں، ماتا گجری اور گرو گوبند سنگھ کی بہادری اور قربانیوں کو خراج عقیدت پیش کرتا ہوں۔
۰۰۰۰۰۰۰۰

U-14390
(Visitor Counter : 112
وزارات ثقافت
’میرا گاؤں میری دھروہر‘ کا ورچوئل پورٹل قطب مینار پر شاندار اآغاز کے بعد لائیو
ثقافت، قانون اور انصاف اور پارلیمانی امور کے مرکزی وزیر مملکت جناب ارجن رام میگھوال نے کل شام نئی دلی میں قطب مینار کے احاطے میں میرا گاوں میری دھروہار کے ورچوئل پورٹل کا آغاز کیا۔ ثقافت اور خارجہ امور کی وزیر محترمہ میناکشی لیکھی، دیہی ترقی کی وزیر مملکت سادھوی نرنجن جیوتی اور زراعت اور کسانوں کی بہبود کی مرکزی وزیر مملکت شوبھا کرندلاجے بھی اس موقع پر موجود تھیں۔ میرا گاؤں میری دھروہار، ایک ورچوئل میوزیم جو ثقافتی طور پر بھارت کے 6.5 لاکھ سے زیادہ دیہاتوں کا نقشہ بناتا ہے، 27 جولائی 2023 کو قطب مینار پر ایک عظیم الشان لانچنگ تقریب کے دوران عوام کے لیے لائیو ہوا۔ اس کے آغاز کے بعد سے، ویب سائٹ کو تقریباً 32,000 وزٹ ملے ہیں۔ اس موقع پر جناب میگھوال نے کہا کہ گاؤں سے متعلق معلومات کو یکجا کرنے کے لیے اس ورچوئل پلیٹ فارم کا آغاز بھارت کے ثقافتی ورثے اور گاؤں کی زندگی کے اظہار کا بہت مثبت طریقہ ہے۔ ثقافت اور خارجہ امور کی مرکزی وزیر محترمہ میناکشی لیکھی نے کہا کہ یہ پلیٹ فارم ایک بہترین ہے کہ ہم کس طرح ٹیکنالوجی کا استعمال کرتے ہوئے اپنی بھرپور ثقافت اور دیہات کے ورثے کو ملک بھر کے لوگوں اور نوجوانوں تک پہنچا سکتے ہیں۔
وزراء جناب ارجن رام میگھوال، جناب متی میناکشی لیکھی، سادھوی نرنجن جیوتی نے نمائش کا دورہ کیا اور فنکاروں، گاؤں والوں اور کاریگروں سے بات چیت کی جنہوں نے اپنے فن پارے دکھائے۔ جناب میگھوال اور میناکشی لیکھی نے دورے کے دوران بائیوسکوپ اور کٹھ پتلی شو کا لطف اٹھایا۔ محترمہ لیکھی نے پنڈال میں کٹھ پتلی بنانے میں اپنی مہارت کو تیز کرنے کا موقع بھی لیا۔
اس اہم تقریب میں دس اسکولوں کے 900 سے زیادہ بچوں کے ساتھ ساتھ ملک بھر کے 70 متنوع دیہاتوں کی نمائندگی کرنے والے 1000 سے زیادہ دیہاتیوں کی پرجوش شرکت دیکھی گئی۔ متحرک ماحول بھارت کے بھرپور ثقافتی ورثے اور روایتی رقص اور موسیقی کے پروگرام کی اجتماعی روح کی عکاسی کرتا ہے۔
شائقین کے تجربے کو بڑھانے کے لیے بہت ساری مشغول سرگرمیاں تھیں۔ سینسر پر مبنی ٹکنالوجی کے انضمام کے ساتھ، شائقین نے ایک عمیق 'سائیکل میراتھن' کا آغاز کیا جو انہیں دیہی زندگی پر ایک منفرد نقطہ نظر پیش کرتے ہوئے متعدد دیہاتوں کے ذریعے مجازی سفر پر لے گئی۔ اس کے ساتھ، اس تقریب میں ایک ڈیجیٹل گاؤں کی ٹریویا اور انٹرایکٹو پزل گیم شامل تھی۔
اس موقع پر پروجیکشن میپنگ شو کا پریمیئر ہوا، جس میں ملک بھر کے دیہاتوں کی دلکش داستانوں کے ذریعے بھرپور بھارتی ورثے اور ثقافت کی نمائش کی گئی۔ یہ شو اب روزانہ رات 8:15 پر ایک تماشا ہوگا، جو عوام کے لطف اندوز ہونے کے لیے کھلا ہوگا اور مفت ہوگا۔ پروجیکشن میپنگ کا مواد مسلسل تیار ہوتا رہے گا، جس میں نئی اور دلچسپ کہانیاں شامل ہوں گی۔ مزید برآں، ناظرین mgmd.gov.in/show پورٹل کے ذریعے شو کے لیے مطابقت پذیر آڈیو تک رسائی حاصل کر سکتے ہیں، جس سے لوگوں کے لیے قریبی جگہوں جیسے چھتوں اور بالکونی سے دیکھنا آسان ہو جاتا ہے۔
اس موقع پر سکریٹری ثقافت جناب گووند موہن اور آئی جی این سی اے کے ممبر سکریٹری ڈاکٹر سچیدانند جوشی بھی موجود تھے۔ یہ تقریب شائقین کے لیے ایک بصری اور حسی تجربہ ثابت ہوا، جس سے وہ بھارتی ثقافت کی ٹیپسٹری میں پوری طرح مسحور ہو گئے۔
ورچوئل پلیٹ فارم 'میرا گاؤں میری دھروہر' دیکھنے کے لیے براہ کرم کلک کریں: - https://mgmd.gov.in/ اور https://drive.google.com/file/d/1mZw2E3Tf598CgopL_xs2rf_R8AbglXFO/view?pli=1
وزارت اطلاعات ونشریات
کرنل راجیہ وردھن راٹھور نے وزارت اطلاعات ونشریات کی مشاورتی کمیٹی کی میٹنگ کی صدارت کی
آئی آئی ایم سی میں مصروف عمل صحافیوں کے لئے مذاکرات کے لئے مذاکرے کے انعقاد کی تجویز
نئی دہلی ،11ستمبر : اطلاعات ونشریات اور کھیل کود اورنوجوانوں کے امور کے ریاستی وزیر،کرنل راجیہ وردھن راٹھور  ، نے ہندوستانی مواصلاتی اداروں  سے وابستہ معاملات اورکام کاج کے بارے میں غوروخوض کے لئے اطلاعات ونشریات کمیٹی کی وزارت کی مشاورتی کمیٹی کی صدارت کی ۔
کرنل راٹھورنے آئی آئی ایم سی کے کام کاج کے بارے میں کمیٹی کے اراکین کو آگاہ کیا۔ انھوں نے اراکین کوآئی آئی ایم سی کو پیش آنے والے مسائل اور ان کو حل کرنے کے لئے اپنائے جانے والے لائحہ عمل کی جانکاری دی ۔ انھوں نے ادارے کو جدیدترین سمعی بصری سازوسامان کی فراہمی کے لئے کینن اورسونی کے ساتھ مفاہمتی عرضداشت پردستخط کرنے کے لئے آئی آئی ایم سی کی ستائش کی ۔
کمیٹی کے اراکین نے مواصلات کے ادارے میں تحقیقی کام میں وزارت کے ذریعے کی گئی اصلاحات کی کوششوں کی ستائش کی ۔ اراکین نے جعلی خبروں جیسے مختلف النوع ہمعصرمعاملات کی تفتیش کابھی مشورہ دیا۔ اس میٹنگ میں یہ مشورہ بھی دیاگیاکہ صحافیوں کے کام کاج کو بہتربنانے کے لئے سمینارکابھی انعقاد کیاجاناچاہیئے ۔
میٹنگ میں آئی آئی ایم سی کے ڈائرکٹرجنرل ، ڈاکٹرکے جی سریش نے آئی آئی ایم سی کی کارکردگی اور پیش آنے والے مختلف مسائل کی روداد بھی پیش کی۔
پارلیمان محترمہ دیو ورما، ڈاکٹرسنجے جیسوال ، جناب نیرج شیکھر نے اس میٹنگ میں شرکت کی ۔وزارت اطلاعات ونشریات کے سکریٹری ، جناب این کے سنہا اور وزارت کے سینئرافسران بھی اس موقع پرموجود تھے ۔
قانون اور انصاف کی وزارت
پریس اعلامیہ
صدر جمہوریہ ہند نے 13-07-2023 کو چیف جسٹس آف انڈیا کے ساتھ مشاورت کے بعد جفت نمبر کے نوٹیفکیشن کے ذریعے،  جسٹس جناب ڈی رمیش، جج، آندھرا پردیش ہائی کورٹ کا الہ آباد ہائی کورٹ میں،  جسٹس محترمہ للیتا کنیگنتی، جج، تلنگانہ ہائی کورٹ کا کرناٹک ہائی کورٹ میں اور  جسٹس جناب وپل منو بھائی پنچولی، جج، گجرات ہائی کورٹ کا پٹنہ ہائی کورٹ میں تبادلہ کر دیا اور انہیں متعلقہ ہائی کورٹ کے اپنے دفاتر میں عہدہ سنبھالنے کی ہدایت کی۔
کامرس اور صنعت کی وزارتہ
ممبئی میں سانتا کروز الیکٹرانکس ایکسپورٹ پروسیسنگ زون  میں میگا کامن فیسیلٹی سینٹر  پروجیکٹ کو مقررہ وقت کے اندر مکمل کیا جانا چاہیے اور ایسے پروجیکٹوں کے لیے ایک مثال قائم کی جانی چاہیے: جناب پیوش گوئل
آنے والا میگا سی ایف سی جواہرات اور زیورات کے شعبے کی عالمی مسابقت کو فروغ دے گا- جناب پیوش گوئل
سی ایف سی چھوٹے اور درمیانے درجے کے کاروباری اداروں کی کارکردگی کو بہتر بنانے اور ویلیو چین کو آگے بڑھانے میں ان کی مدد کرے گا: جناب گوئل
کامرس اور صنعت، امور صارفین، خوراک اور عوامی نظام تقسیم اور ٹیکسٹائلز کے مرکزی وزیر جناب پیوش گوئل نے آج کہا کہ ممبئی میں سانتا کروز الیکٹرانکس ایکسپورٹ پروسیسنگ زون  میں تیار ہونے والی میگا کامن فیسیلٹی سنٹر  کی بڈنگ کو ایک مثال کے طور پر کام کرنا چاہیے کہ سرکاری اور پبلک پرائیویٹ پارٹنرشپ  کے پروجیکٹ بھی ٹائم فریم کی پابندی کر سکتے ہیں اور مقررہ مدت کے اندر مکمل ہو سکتے ہیں۔
وہ آج ممبئی میں سانتا کروز الیکٹرانکس ایکسپورٹ پروسیسنگ زون  میں میگا کامن فیسیلٹی سینٹر  بلڈنگ کی بھومی پوجن تقریب سے ورچوئل طریقے سے خطاب کررہے تھے۔
وزیر موصوف نے کہا کہ یکم مئی 2023 تک تعمیر مکمل کرنے کا ہدف مقرر کیا گیا تھا اور اسی دن ایس ای ای پی زیڈ کے 50 سال مکمل ہو ں گے اور اسی دن یوم مہاراشٹر اور لیبر ڈے بھی ہے۔
وزیر موصوف نے سی ایف سی کو ایس ای ای پی زیڈ کا تاج اور جیمز اینڈ جیولری ایکسپورٹ پروموشن کونسل  کی ایک اہم کامیابی قرار دیا۔ جناب گوئل نے اس اعتماد کا اظہار کیا کہ یہ ہماری برآمدات کی ترقی میں تعاون کرے گا اور ’سب کا پریاس‘ کے ساتھ ہم یقینی طور پر اپنے مقصد کو حاصل کریں گے۔
جناب گوئل نے کہا کہ ہندوستان برآمدات کو فروغ دینے میں ایکسپورٹ پروسیسنگ زون  ماڈل کے موثر ہونے کو تسلیم کرنے والا ایشیا کا پہلا ملک ہے، جس نے 1965 میں کانڈلا میں ایشیا کا پہلا ای پی زیڈ قائم کیا تھا۔انہوں نے کہا کہ ایس ای پی زیڈ کو عالمی بازاروں کے لیے گولڈن گیٹ وے کے طور پر جانا جائے گا۔ انہوں نے مزید کہا کہ میگا سی ایف سی ایک اہم پروجیکٹ ہو گا جو جدید مشینری اور تکنیکی مدد کی فراہم کراتے ہوئے جیمز اینڈ جیولری سیکٹر کی عالمی مسابقت کو فروغ دے گا۔
انہوں نے کہا کہ ہنر مندی کے فروغ کامرکز قائم ہونے سے یہ موجودہ معیار، پیداواری صلاحیت، افرادی قوت کی مہارت، گھریلو تحقیق اور ترقی اور ٹیکنالوجی کو بڑھانے اور لاگت کی مسابقت کو بہتر بنانے میں مدد کرے گا۔
واضح رہے کہ سی ایف سی ایک سماجی پروجیکٹ کے طور پر بھی کام کرے گا، کیونکہ یہ یونٹوں اور خصوصی طور پر چھوٹے اور درمیانے درجے کے کاروباری اداروں کو ایسی سہولیات فراہم کرکے کارکردگی کو بہتر بنانے میں مدد کرے گا جن کے لیے بھاری سرمایہ کاری کی ضرورت ہے اور اس سے انہیں ویلیو چین کو آگے بڑھانے میں مدد ملے گی۔
ایس ای ای پی زیڈ مجموعی طور پر 30,000 کروڑ روپے مالیت کی برآمدات کا تعاون کرتا ہے۔ اس کی بڑی برآمدات اور روزگار کے امکانات کے پیش نظر، حکومت جواہرات اور زیورات کے شعبے کو فروغ دینے کے لیے پوری کوشش کر رہی ہے۔ یو اے ای اور آسٹریلیا کے ساتھ ایف ٹی ایز نے اس شعبے کے لیے کئی دروازے کھول دیے ہیں۔ انڈیا- یو اے ای سی ای پی اے کے بعد سادہ سونے کے زیورات کی برآمدات بڑھ رہی ہیں اور یورپی یونین، برطانیہ اور کناڈا کے ساتھ بات چیت جاری ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 9788
(Visitor Counter : 70
بہت چھوٹی، چھوٹی اور درمیانی صنعتوں کی وزارت
سُمت کمار – فیکٹری کارکن ایم ایس ایم ای – این ایس آئی سی ،قرض کے ساتھ کامیاب چھوٹے صنعت کار بنے
آگرہ کے سُمت کمار نے سال 2018 میں ‘سمت انٹر پرائز ’ نام سے اپنے خوابوں کے انٹر پرائز تشکیل دی ، جو صفائی کے مقصدسے پلاسٹک برش تیار کرتی ہے۔ نہایت ہی شریف گھرانے سے تعلق رکھنے والے سمت نےتب بے مثال حصولیابی حاصل کی ، جب وہ فیکٹری کے ایک مزدور سے ایک چھوٹے صنعت کار بن گئے ۔اپنے سفر کے بارے میں بات کرتے ہوئے انہوں نے کہا کہ ‘‘ میں نے دولاکھ روپےسے اپنا کاروبار شروع کیا تھا۔ پہلے دو سالوں میں میں اپنی اشیا ء کے کئی آرڈرس نہیں لے پارہا تھا کیونکہ مارکیٹ میں مانگ بڑھ رہی تھی لیکن میرے پاس فنڈز کی کمی تھی ۔ مجھے قرض کی ضرورت تھی ۔ بدقسمتی سے بینک نے میری درخواست مسترد کردی ،جس کے بعد میں ایم ایس ایم ای محکمے گیا اور ان کی مدد کے ذریعہ مجھے 411000 روپے کا قرض حاصل ہوگیا۔ آج میری آدھے سال کی کمائی تقریباََ 30 لاکھ روپے ہے ۔این ایس آئی سی ، ایم ایس ایم ای ،قرضے کی وجہ سے میں ایک مزدور سے ایک کاروبار کا مالک بن چکا ہوں۔ ایم ایس ایم ای کی وزارت نے ‘‘خودکفیل ’’ بنانے کے لئے انہیں بااختیار بنایا ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 134.61کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 87,562 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.25 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.38 فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 8,168 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,41,46,931ہوگئی ہے۔
پچھلے 24 گھنٹوں کے دوران 6,984 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 0.59)فیصد ) ہے، جو گزشتہ 72 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 31 دنوں میں 1 فیصد سے بھی کم ہے۔
اب تک کُل 65.88کروڑ ٹیسٹ کئے جاچکے ہیں۔